Motions- og Ernæringsrådet
Motions- og Ernæringsrådet (MER) var et råd, der blev etableret i 2005 på baggrund af stigende fokus på fysisk aktivitets betydning for helbred og velbefindende som afløser for Ernæringsrådet. Rådet blev nedlagt i 2008 og erstattet af Det Nationale Forebyggelsesråd.
Motions- og Ernæringsrådet bestod af 19 medlemmer personligt beskikket af ministeren for familie- og forbrugsanliggender efter indstilling fra videnskabelige selskaber og forskningsinstitutioner. Rådets formål var at indsamle viden og fremlægge dokumentation om motions- og ernæringsspørgsmål med henblik på uafhængig rådgivning af offentligheden, myndigheder og fødevareindustri om sammenhænge mellem motion, kost, sundhed og sygdom.